钦定古今图书集成/理学汇编/经籍典/第082卷 > 沈该易小传 > 《明例》
## 钦定古今图书集成/理学汇编/经籍典/第082卷 > 沈该易小传 > 《明例》

有物混成，先天地生，其太极未判，有一而未形者乎？
及其一已形而奇耦分，于是两仪生焉。圣人因奇耦
之始而为“两仪之象；因三才之道而立乾坤之体。干
坤始交而八卦生焉，八卦相荡而六十四卦成焉”，皆
由变之所生也。故《干》之三爻交于《坤》，则变而为震、为
坎、为艮；《坤》之三爻交于《干》，则变为巽、为离、为兑。此干
坤之变而生八卦也。干宫之变，一世为《遇》，二世为《遁》，
三世为《否》，四世为《观》，五世为《剥》，游魂为《晋》，归魂为《大
有》。《坤》宫之变，一世为《复》，二世为《临》，三世为《泰》，四世为
《大壮》，五世为《夬》，游魂为《需》，归魂为《比》。震巽坎离艮兑
六宫之变，大率皆然。此八卦之变而生六十四卦也。
六十四卦之变，一卦之中六十四卦具焉。其变四千
九十有六，而卦有四时推迁之异，爻有五行生克之
殊。参伍错综，非巧历之所能计，此卜筮之占，吉凶休
咎之应，所以无穷也。历观古人之用《易》筮，皆用爻变
以断吉凶，其爻变之法，大略可见。如震之为车{{Annotation|，见《国语》公子重耳在泰筮，得《屯》之八}}为杀。〈见闵公元年毕万筮仕于晋遇屯之比〉《坎》之为劳。〈见国
语同前〉为法。〈见宣公十二年晋楚战于邲〉“《坤》之为众”、为顺、为文。〈见国语同
前〉《离》之为言，为牛，为鸟。〈见昭公五年穆公之生筮得明夷之谦〉《艮》之为
“门庭”，《坤》之为布帛。〈见庄公二十二年陈厉公生敬仲筮之遇观之否〉“风为天”，
于土上则为风而行著于土。〈同上〉“《天》为泽以当日”，则为
天子降心以逆公。〈见僖公二十五年秦伯将纳王遇大有之睽〉《震》而为《坤》，
则“为车从马。”〈见闵公元年毕万同前〉《坎》而为《兑》，则为川壅泽。〈见宣
公十二年同前〉《离》而为《艮》，则为火焚山。〈见昭公五年同前〉《坎》而为巽，
则为风陨妻。〈见襄公二十五年崔武子卜取东郭偃之姊〉亦有舍正体而
取别体者。如观之否，《周史》以为有山之材。〈见前庄二十二年陈
厉公事自二至四有艮象〉《震》之“复”，汉儒以为有“坎”之象是也。〈前汉五行
志京房易传曰震遂泥国多麋释者谓自三至五有坎象四在水中故为泥〉有得二卦而
取合体者，如“《正》《屯》《悔》《豫》”是也。〈公子重耳在秦筮得正屯悔豫内卦曰正外卦
曰悔震下坎上为屯坤下震上为豫得此二卦震在屯为正在豫为悔爻皆无为故合二卦而言之也〉
或有一卦而多变，则以变卦为断，如晋成公之归，遇
《干》之《否》，知其君之三出；有六爻皆为变，则以本卦而
言，如秦伯纳公子重耳，遇《泰》之八，知其事之必济。凡
此之类，爻变之大例也。触类而长之，则思过半矣。